კაზუმა კამაჩი

**კაზუმა კამაჩი** (鎌池和馬, *Kamachi Kazuma*) — ფსევდონიმი იაპონელი ავტორისა, რომელმაც გამოაქვეყნა ლეიტ-ნოველის 100-ზე მეტი ტომი. ის ყველაზე ცნობილია "ერთი მაგიური ინდექსით" (*A Certain Magical Index*). ჯერ კიდევ 2019 წლის მდგომარეობით, მსოფლიოში 30 მილიონზე მეტი ეგზემპლარი იყო გაყიდული ამ ნაწარმოებისა და ჩრდილოეთ ამერიკაში ლიცენზირებული იყო *Yen Press*-ის მიერ, პირველი რომანით, რომელიც გამოქვეყნდა 2014 წლის მეოთხე კვარტალში.

## კარიერა
კაზუმა კამაჩიმ განაცხადა, რომ ბავშვობიდანვე ყოველთვის სურდა, რომანისტი გამხდარიყო და სტუდენტური წლები სწორედ ამ ოცნების განხორციელებაში გაატარა. თუმცა, მისი განზრახვა არასოდეს ყოფილა, ხალხში პოპულარული მწერალი გამხდარიყო. საშუალო სკოლიდან დაწყებული, ნელ-ნელა იწყებდა წერას, მაგრამ მხოლოდ სკოლის დამთავრების შემდეგ დაწერა დასრულებული ტექსტები. 

კამაჩიმ წარადგინა თავისი რომანი „შრედინგერის ქალაქი“ (シュレディンガーの街) „დენგეკის“ მე-9ლიტერატურულ პრემიაზე (Dengeki Game Novel Prize), მაგრამ იგი მესამე ეტაპიდან გამოვარდა. ამის მიუხედავად, მისმა ნამუშევარმა მიიპყრო ჯილდოს რედაქტორის, კაზუმა მიკის ყურადღება, რომელმაც მას კიდევ ერთი ნაწარმოების დაწერის შანსი მისცა. დაახლოებით ერთი წლის განმავლობაში კამაჩი და მიკი იცვლიდნენ და განიხილავდნენ სიუჟეტების დომინანტებს, და ბოლოს, დებიუტი შედგა „ერთი მაგიური ინდექსით“, 2004 წლის აპრილში, 6 ან 7 შესწორების შემდეგ. თავდაპირველი ტომი დაიწერა, როგორც სრული ისტორია იმ შემთხვევისთვის, თუ არ გაიყიდებოდა; თუმცა, კარგად გაყიდვის შემდეგ, გადაწყდა, რომ იგი გახდებოდა სერია. „ერთი მაგიური ინდექსი“ მალევე ადაპტირებული იქნა მანგად, შემდეგ — ანიმედ, ფილმად, თამაშებად და ა.შ., რითაც გადაიქცა უკიდურესად პოპულარულ ამბად. ამან, თავის მხრივ, გამოიწვია ის, რომ სერიამ დაამსხვრია მრავალი *Dengeki Bunko*-ს (სერიის გამომცემლის) რეკორდი, როგორიცაა პირველი სერია, რომელსაც ჰქონდა 1, 2, შემდეგ კი 3 მილიონი ეგზემპლარი ტირაჟში. 2016 წლის აპრილში კამაჩიმ ხელი მოაწერა კონტრაქტს კაზუმა მიკის ახალი კომპანიისთვის, *Straight Edge Inc.*-ისთვის ექსკლუზიურად წერის შესახებ. 2020 წლის 10 ივლისს ის გახდა *Dengeki-*ს პირველი მწერალი, რომელმაც გამოაქვეყნა 100 ტომი მათი ქუდის ქვეშ.

კაზუმა კამაჩი აცხადებს, რომ მისი მრავალი დებიუტამდელი ნამუშევარი, მათ შორის ჩანაწერები, რომლებიც მიკის გაუგზავნა, ინახება მის სახლში.

## პირადი ცხოვრება
კაზუმა კამაჩის პირად ცხოვრებაზე ბევრი რამ არ არის ცნობილი, იგივე შეიძლება ითქვას იაპონიაში ლეიტ-ნოველების სხვა ავტორებზეც. როგორც ავტორი, ის ცნობილია თავისი წიგნების დაწერისას მდგრადი პროდუქტიულობით, ყოველწლიურად სულ მცირე 3 წიგნს ამადებს გამოსაცემად. 2014 წლის დეკემბრიდან დაწყებული, კაზუმა ყოველთვიურად აქვეყნებს რომანებს 4 განსხვავებული სათაურით, ხოლო მუშაობს 3 განსხვავებულ მანგა სათაურზე.

კაზუმა მიკიმ, „ერთი მაგიური ინდექსის“ სერიის რედაქტორმა, გამოსცა წიგნი და თავი სახელწოდებით „კამაჩი კაზუმა — ლეგენდა“, რომელიც ადასტურებს, ასევე უარყოფს ჭორებს მის შესახებ და საუბრობს მასზე.

## ნაშრომები
### ლეიტ-ნოველები
გარდა წიგნებისა, აღსანიშნავია კამაჩის მანგები და ვიდეოთამაშები, რმელთა სიაც საკმაოდ შთამბეჭდავიაა.

## ჯილდოები და აღიარება
### *Kono Light Novel ga Sugoi!*
*2009 - მე-4 ადგილი საუკეთესო რომანის სერიაში, "ერთი მაგიური ინდექსი"
*2010 - მე-9 ადგილი საუკეთესო რომანის სერიაში, "ერთი მაგიური ინდექსი"
*2011 - 1-ელი ადგილი საუკეთესო რომანის სერიაში, "ერთი მაგიური ინდექსი"
*2012 - მე-2 ადგილი საუკეთესო რომანის სერიაში, "ერთი მაგიური ინდექსი"
*2013 - მე-2 ადგილი საუკეთესო რომანის სერიაში, "ერთი მაგიური ინდექსი"
*2014 - მე-3 ადგილი საუკეთესო რომანის სერიაში, "ერთი მაგიური ინდექსი"
*2015 - მე-4 ადგილი საუკეთესო რომანის სერიაში, "ერთი მაგიური ინდექსი"
*2016 - მე-7 ადგილი საუკეთესო რომანის სერიაში, "ერთი მაგიური ინდექსი"
*2017 - მე-3 ადგილი საუკეთესო რომანის სერიაში, "ერთი მაგიური ინდექსი"
*2019 - მე-9 ადგილი საუკეთესო რომანის სერიაში, "ერთი მაგიური ინდექსი"

## რესურსები ინტერნეტში
*[კაზუმა კამაჩის 10 წლის იუბილეს ოფიციალური ვებსაიტი](http://kamachi10th.dengeki.com/ )
*კაზუმა კამაჩი Anime News Network-ის ენციკლოპედიაში

## სქოლიო
კატეგორია:იაპონელი ქალი მწერლები
კატეგორია:იაპონური ლიტერატურა
კატეგორია:მანგას სერიები